傾國怨伶

係臺灣漫畫家嘅一部作品，係《古鏡奇譚》系列嘅第一部，由華尙文化同大然文化出版，最初喺臺灣漫畫雜誌《周末漫畫》中連載，1990年正式授權香港，由歡樂出版有限公司發行。此外，本作亦有小説版問世，由臺灣作家納蘭眞執筆。

故仔大綱 
喺美國紐約長大嘅臺裔少女蔚詠倩係考古學家個女，佢阿爸嘅好友──記者勞勃特喺中國大陸採訪時發現座名爲「唐靈陵」嘅唐朝軼史公主陵，引起詠倩阿爸嘅興趣。佢即刻帶詠倩同爵文前往查探。地宮入口石碑上書「愛女 大唐定國廣玉公主李盈之墓 唐高宗」，佢哋重喺地宮入面發現李盈嘅畫像，竟然同詠倩夢裏面嘅神祕古裝少女一模一樣。

佢哋將石棺同碑文帶返美國研究。據碑文記載，李盈係唐高宗同武則天個女，生前居住喺離宮「寒伶殿」。佢懷有特異功能，可喺水面來去自如，可飛天，可以令花喺空中飛舞，甚至穿牆越壁，但係得16歲就死咗。而佢嘅遺體竟然完好無損，完美到得人驚。當晚，李盈嘅遺體不翼而飛，兩名做研究嘅工作人員死於非命，無法預知嘅危險一步步逼近詠倩……

主要角色 
 蔚詠倩
喺紐約長大嘅臺裔少女，16歲，係唐朝公主李盈嘅轉世。

李盈
唐朝定國廣玉公主，虛構嘅唐高宗同武則天個女。佢係遠古水神嫿琤嘅轉世，蔚詠倩嘅前世。「李盈」個名係出自漢朝《之二·靑靑河畔草》中嘅「盈盈樓上女，皎皎當牕牗」。

嫿琤
司水之神，個名意思係「寧靜嘅水音」。七神入面唯一嘅女神，李盈同蔚詠倩嘅前世。遠古時喜愛創世之神尙軒，但對於尙軒同埋雷神昊玥嘅情感，佢唔知點算好，祈願自身可以一分爲二。因而唐時嘅李盈愛上昊玥，今世嘅詠倩就迷戀尙軒。

昊玥
司雷之神，個名意思係「天地神珠」。唐朝時轉世爲火神仲天嘅徒弟，長大後入宮擔任李盈嘅貼身侍衞，封號「持劍將軍」，並同佢相戀。後因為救李盈而俾太子設計殺害，武后可憐佢而將佢同李盈合葬「唐靈陵」。因詠倩等人發掘公主陵而復活。

尙軒
創世之神，掌控光闇之力兼宇宙之輪，深愛嫿琤，亦係七神嘅統領同維繫。最後喺「古鏡」系列第二部《火王》裏逝去，歸化萬物。據作者所講，尙軒嘅原型人物係佢年少時鄰居家嘅一位大哥哥。

爵文
詠倩嘅靑梅竹馬，鍾意詠倩，個性吵鬧開朗。

勞勃特
美國記者，詠倩阿爸嘅好友，喺中國大陸採訪時發現李盈之墓「唐靈陵」。

反響 
《傾國怨伶》曾轟動一時，成爲少女漫畫界最具創造性兼想像力嘅代表作，開啓臺灣原創少女漫畫市場，同「古鏡」系列第二部《火王》分別喺臺灣創下每本七萬冊銷售量，喺中國大陸被盜版三千萬冊嘅成績。呢本漫畫被稱爲「華人漫畫史上嘅奇蹟作品」，第1冊單行本嘅銷售就開出紅盤，第一刷幾千本上市唔夠一個禮拜就賣嗮。呢種狀況令出版社同漫畫流通業者好驚訝，亦震驚當時嘅本土書市。從嗰陣時起，書籍流通商開始認知到「原來漫畫亦可以係賺錢之道」。《傾國怨伶》嘅成功，令以前唔願入貨漫畫書嘅正統書局亦開始爲漫畫開闢一個固定書架。所以，本書被認爲係改變咗臺灣漫畫史嘅關鍵作品。

《傾國怨伶》全套 
 漫畫
 華尙文化出版單行本3冊

大然文化出版單行本全4冊

狂龍國際新版全5冊

麥田出版愛藏版全5冊+番外1冊

小説

軼事 
演員鍾意睇少女漫畫，2013年去臺灣宣傳電視劇期間，喺購入游素蘭嘅《傾國怨伶》漫畫。

《傾國怨伶》嘅頁 
 《游素蘭的漫畫〈傾國怨伶〉與〈火王〉研究》– 臺灣博碩士論文知識加値系統 
 《漫畫在通識教育中之運用：解讀游素蘭〈傾國怨伶〉、〈火王〉漫畫中的身體意象》–  

臺灣漫畫
中文小說
奇幻小說
輕小說